CELEX: 32021D0671
Language: bg
Date: 2021-04-20 00:00:00
Title: Решение (ЕС) 2021/671 на Съвета от 20 април 2021 година за позицията, която трябва да се заеме от името на Европейския съюз от участниците в Споразумението за официално подкрепяните експортни кредити при писмената процедура във връзка с приемането на решение за увеличаване на официалната подкрепа за експортни кредити под формата на местни разходи

26.4.2021   
               
               
                  BG
               
               
                  Официален вестник на Европейския съюз
               
               
                  L 141/19
               
            
         РЕШЕНИЕ (ЕС) 2021/671 НА СЪВЕТА
         от 20 април 2021 година
         за позицията, която трябва да се заеме от името на Европейския съюз от участниците в Споразумението за официално подкрепяните експортни кредити при писмената процедура във връзка с приемането на решение за увеличаване на официалната подкрепа за експортни кредити под формата на местни разходи
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Насоките, които се съдържат в Споразумението за официално подкрепяните експортни кредити (наричано по-нататък „Споразумението“) се прилагат в Съюза по силата на Регламент (ЕС) № 1233/2011 на Европейския парламент и на Съвета (1).
                  
               
                     (2)
                  
                  
                     На 145-та сесия на срещата на участниците в Споразумението, проведена на 17 ноември 2020 г., бе постигнато съгласие за приемането чрез писмена процедура на решение за изменение на Споразумението с цел увеличаване на официалната подкрепа за експортни кредити под формата на местни разходи.
                  
               
                     (3)
                  
                  
                     С предвиденото решение за увеличаване на официалната подкрепа за местните разходи следва разпоредбите на Споразумението, отнасящи се до подкрепата за местните разходи, да се адаптират към преобладаващите модели на търговия и производство. Световните вериги за създаване на стойност доведоха до промени в решенията за снабдяване на износителите, като повечето износители вече се снабдяват от голям брой държави и във все по-голяма степен от мястото, където се намира купувачът. С цел да се предостави по-голяма гъвкавост на износителите от Съюза и да се даде възможност за прилагане на оптимални стратегии за снабдяване, горната граница на официалната подкрепа за местни разходи следва да бъде увеличена от 30 % на 40 % от стойността на експортния договор в държавите с високи доходи и от 30 % на 50 % от стойността на експортния договор в държавите със средни и ниски доходи.
                  
               
                     (4)
                  
                  
                     Целесъобразно е да бъде определена позицията, която трябва да се заеме от името на Съюза по отношение на решението, което трябва да бъде прието от участниците в Споразумението чрез писмена процедура, тъй като по силата на член 2 от Регламент (ЕС) № 1233/2011 г. предвиденото решение ще може да окаже съществено въздействие върху съдържанието на правото на Съюза,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Съюза от участниците в Споразумението за официално подкрепяните експортни кредити при писмената процедура относно приемането на решение за увеличаване на официалната подкрепа за експортни кредити под формата на местни разходи се основава на предложението на Съюза (2).
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 20 април 2021 година.
            
               
                  За Съвета
               
               
                  Председател
               
               A. P. ZACARIAS
            
         
         
            (1)  Регламент (ЕС) № 1233/2011 на Европейския парламент и на Съвета от 16 ноември 2011 г. за прилагането на определени насоки в областта на официално подкрепяните експортни кредити и за отмяна на решения 2001/76/ЕО и 2001/77/ЕО на Съвета (ОВ L 326, 8.12.2011 г., стр. 45).
         
            (2)  Вж. документ ST 7202/21 на http://register.consilium.europa.eu.